cyanic-selkie/wikianc huggingface dataset:
Црква „Св. Богородица“ - Ново Село
Архитектура
Градбата претставува крсто-куполен храм, при што куполата е осумаголна.
Замок Нур
Замок Нур, — замок од 14 век од каролиншкиот период во општина Книвста во Упланд Шведска. Замокот е изграден во каролиншки стил и бил користен како ловечки замок од каролиншките кралеви.
Замокот Нур бил конфискуван како дел од редукцијата од страна на кралот Чарлс XI во 1686 година. Во 1689 година, кралот Чарлс XI го продал замокот на својот советник грофот Нилс Гилденстолпе. Тој го обновил замокот во шведски каролски стил, стил на мода во Шведска за време на периодот на двајцата кароленски кралеви, базиран на цртежи на Џан де ла Вале. Помеѓу 1761 година и во 1980 -тите, Замокот Нур бил во сопственост на членовите на благородничкото семејство Хермелин. Ерик Далберг направил цртеж на куќата за неговата Античка и модерна Шведска.
Замокот Нур бил реновиран во текот на 1996-97 година и сега е конференциски центар во приватна сопственост.
NGC 6074/2
NGC 6074/2 — спирална галаксија во соѕвездието Херкул, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 6074/2 се споменува и како MCG 2-41-15, CGCG 79-75.
Откривање
Објектот е откриен на 21 јуни 1874 година од страна на Едуар Жан Мари Стефан, со помош на рефлекторски телескоп, чијашто леќа имала пречник од 31,5 см.
Податоци од набљудување
Според морфолошката класификација на галаксиите, NGC 6074/2 е од видот S. Видливиот сјај со голо око изнесува 14,4 m, а оној во рамките на интервалот од минималната до максималната честота 15,2 m, додека површинскиот сјај изнесува 12,3 m/лм2. NGC 6074/2 има привидни димензии од 0,4' х 0,4'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 16 ч 11 м 17,3 с, а неговата деклинација, односно висината на лакот на тој агол, +14° 15' 31".
Други поделби
Проучување на NGC 6074/2 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 57419. Во рамките на атласот на длабокото небо, Уранометрија 2000.00, објектот припаѓа на групата означена со бројот 200; додека во Каталогот на основни ѕвезди (GSC) е групиран под бројот 957. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 168.
NGC 3713
NGC 3713 — елиптична галаксија во соѕвездието Лав, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 3713 се споменува и како UGC 6511, MCG 5-27-84, CGCG 156-94.
Откривање
Објектот е откриен на 11 април 1785 година од страна на Вилијам Хершел, со помош на рефлекторски телескоп, чијашто леќа имала пречник од 18,7 см.
Астрономски податоци
Објектот е од епохата Ј2000.0. Положбениот агол на објектот е во износ од 125°.
Други поделби
Проучување на NGC 3713 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 35546. Во рамките на атласот на длабокото небо, Уранометрија 2000.00, објектот припаѓа на групата означена со бројот 106; додека во Каталогот на основни ѕвезди (GSC) е групиран под бројот 1984. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1379.
Мокрино
Географија и местоположба
Мокрино се наоѓа на планината Беласица, на надморска височина од 370 метри. Селото е познато по Мокринските извори, кои имаат капацитет од стотина литри во секунда. Од најблискиот град Струмица е оддалечен 23 километри.
Антика
На просторот од атарот на селото Мокрино се наоѓа населбата од римско време Ќерамидарка. Според археолошките споменици и архивските материјали уште пред новата ера тука живееле тракиски племиња меѓу кои попознати се: Добери, Астраи и Џори кои главно ги населувале повисоките места, подножјата на Беласица, Огражден и Еленица. Ваквата поставеност на населените места се променила по доаѓањето на Словените, кога настанало најголемо мешање помеѓу староседелското и новото словенско население. Други археолошки наоѓалишта кои се наоѓаат во селото се: Крај — некропола од средновековно време, Селски Гробишта — црква од средновековно време и Тумба — некропола од римско време.
Среден век
Поверодостојо е претпоставката, пресметувањето на новата локација се случила после прочуената Беласичка битка во 1014 година помеѓу војските на цар Самоил и византискиот цар Василиј II. Имено по оваа битк,а имињата ги добиле населбите Колешино, Свидовица, Костурино, Сачево, Моноспитово, Мокриево и Мокрино. Старото име на Мокрино не е познато. До ден денешен се пренесува легендата дека селото Мокрино името го добило по своето мокро поле и мочурливите места во својот атар, па така кога другите жители се преселиле на тоа место започнале селото да го нарекуваат Мокрино. Во повеќе средновековни документи се споменуваат денешните имиња на повеќе струмички села, меѓу кои спаѓа и селото Мокрино, кое се споменува како посед на некој Рудл, кој живеел во Струмица.
Важно е исто така што се одбележи дека меѓу сите села само во Мокрино не се населиле Турски Колонисти, односно селото за цело време во турско ропство останало христијанско и највероватно ги обавувало сите христијански обреди и обичаи во црквата св. Константин и Елена.
Југославија
По крајот на Балканските војни, селото било вклучено во составот на Царство Бугарија. По крајот на Првата светска војна, според Нејскиот мировен договор, селото било вклучено во составот на Кралство СХС, заедно со Струмичкиот регион, додека по крајот на Втората светска војна, во рамките на СФРЈ.
Македонија
По распаѓањето на СФРЈ, селото формално било вклучено во составот на Република Македонија. Според територијалната организација на Република Македонија, селото припаѓа на Општина Ново Село. Кај месноста Липата, кое било собиралиште на претходните генерации, денес е подигната чешма. Многу куќи во Мокрино сведочат за старата селска струмичка архитектура. Дел од населението го напуштило селото, заминувајќи на работа во западноевропските земји.
Население
Во почетокот на XX век, селото било со чисто македонско население. Во „Етнографија на вилаетите Адријанопол, Монастир и Салоника“ во 1873 година,Макриево е наведено како село со 80 домаќинства и 304 жители Македонци Според статистиката на Васил К’нчов („Македонија, Етнографија и статистика“) од 1900 година, во Макрино живееле 640 жители Македонци.
Според пописот на населението на Македонија од 2002 година, селото има 748 жители, од кои 747 Македонци и 1 останат.
Според последниот попис од 2021 година, во селото живееле 449 жители, од кои 417 Македонци и 32 лица без податоци.
Општествени установи
Во селото се наоѓа црквата „Св. Константин и Елена“, изградена 1876 година.
Избирачко место
Во селото постои избирачкото место бр. 1778 според Државната изборна комисија, сместени во просториите на основното училиште.
Културни и природни знаменитости
Во непосредна близина на селото се наоѓаат Мокринските Извори, каде секоја година на 2 август се собираат жителите на Мокрино и сите околни села. Од трите Мокрински извори, истекуваат 40 литри вода во секунда.
Редовни настани
Селската слава се празнува на 3 јуни. На 2 август целото население од селото се собира на Мокринските извори. Овој ритуал се изведува со цел да не пресуши изворот, како што тоа се случило еднаш во минатото.
Врв (топографија)
Поимот „врв“ се однесува на планински врв со значајна топографска истакнатост (висина над најниската точка по пат кон најблискиот повисок врв) или доминантност (оддалеченост од најблиската точка со поголема надморска височина). На пример, еден голем камен или карпеста испакнатина до главниот врв на планината не се смета за врв. Врвовите близу некој повисок врв што имаат извесна истакнатост и доминантност, но не достигнуваат одредена висина се сметаат за „подврвови“ на повисокиот врв. Според Меѓународниот сојуз на планинарски здруженија (UIAA) за самостоен врв се смета врв со истакнатност од барем 30 м, а за планина се смета она возвишение со истакнатност од барем 300 м. Ова може накратко да се претстави вака:
Чука е посебен вид на каменит врв на рид. Обично ваквиот рид е поблаг од едната страна, додека од другата е доста пострмен и карпест.
Сметачко злосторство
Сметачко злосторство (киберзлосторство, семрежно злосторство информатичко злосторство, интернет-криминал) — било кои криминални активности кои вклучуваат компјутер и мрежа. Компјутерот може да се користи во извршувањето на кривичното дело, или компјутерот може да биде целта на нападот. Интернет злосторства, пак, се однесуваат на криминална експлоатација на интернетот. Сајбер злосторства се дефинираат како: "дела со криминален мотив, кои се извршени против поединци или групи на лица, за намерно да му наштетат на угледот на жртвата или да и предизвикаат физички или ментални повреди, директно или индиректно, користејќи современи телекомуникациски мрежи како интернет (виртуелни соби за разговор, е-пошта,табли за информирање и групи) и мобилни телефони (СМС / ММС) ". Ваквите злосторства може да ја загрозат безбедноста на нацијата и нејзината финансиска состојба. Прашањата околу овој тип на криминал станаа многу важни, особено оние поврзани со хакирање, кршење на авторските права , детска порнографија и сексуална злоупотреба на деца. Исто така, постојат и проблеми на приватноста кога доверливи информации се губат или се пресретнати, законски или на друг начин.
На меѓународно ниво, владини и недржавни глумци се вклучуваат во сајбер злосторства како шпионажа, финансиска кражба , како и други прекугранични криминални активности. Активностите на поминување на меѓународните граници и инволвирањето во интересите на најмалку една држава понекогаш се нарекуваат сајбер војна. Меѓународниот правен систем се обидува да ги казни одговорните глумците преку Меѓународниот кривичен суд.
Топологија
Компјутерските злосторства опфаќаат широк спектар на активности. Општо земено, сепак, може да се поделат во две категории: (1) злосторства кои се насочени директно кон компјутерите, (2) злосторства потпомогнати од страна на компјутерски мрежи или уреди, каде примарната цел е независна од компјутерската мрежа или уред.
Во кривични дела чија примарна цел се компјутерски мрежи или уреди спаѓаат:
Во кривични дела кои ги користат компјутерските мрежи или уреди за да извршуавање на други напади спаѓаат:
Измама
Компјутерска измама е секое нечесено погрешно претставување на факти наменети за некој да направи или да се воздржи од правење нешто што предизвикува загуба. Во овој контекст, измама ќе резултира со добивање на корист преку:
Други форми на измама може да бидат потпомогнати со употреба на компјутерски системи, вклучувајќи банкарски измами, кражба на идентитет , изнудување и кражба на доверливи информации.
На голем број на интернет измами директна цел им се потрошувачите.
Непристојна или навредлива содржина
Над 25 јурисдикции го ограничуваат слободнот говор и забрануваат расистички, богохулни , политички субверзивни, клеветнички, бунтовнички , или распламтувачки материјали кои имаат тенденција да поттикнуваат криминал од омраза.
Степенот до кој овие комуникации се незаконски варира во голема мера меѓу земјите, па дури и во рамките на народите. Тоа е чувствителна област во која на судовите може да се вклучат во посредување меѓу групите со силни убедувања.
Една област од интернет порнографијата, за која има најмногу залагања да се  искорени е детската порнографија.
Малтретирање
Со оглед на тоа дека содржината може да биде навредлива на не-специфичен начин, малтретирањето ги насочува срамните и понижувачки коментари кон конкретни лица фокусирајќи се на пример на пол, раса, вера, националност, сексуална ориентација. Ова често се јавува во виртуелните соби за разговор, преку новинарски групи, и со испраќање на е-пошта со омраза на заинтересираните странки (поими сајбер малтретирање, сајбер демнење , малтретирање преку компјутер , криминал од омраза , Мрежен грабливец , и демнење ). Каков било коментар кој може да биде деградирачки или навредувачки се смета за малтретирање.
Трговија со дрога
Трговците со дрога сè повеќе ја искористуваат ја предноста на интернетот за да ги продадат своите нелегални супстанции преку шифрирана електронска пошта и други интернет технологии. Некои трговци со дрога организираат зделки во интернет-кафеа, користете курирски мрежни места за да ги следат илегалните пратки на таблети, и да размануваат рецепти за амфетамини во виртуелни соби за разговор со ограничен пристап.
Порастот на интернетната трговија со дрога, исто така, може да се припише на недостатокот на комуникација лице-в-лице. Овие виртуелни размени им овозможуваат на многу заплашени поединци поудобно купување на нелегални дроги. Провизорните ефекти кои се често поврзани со трговијата со дрога се сериозно минимизиран и процесот на филтрирање кој доаѓа со физичката интеракција избледува.
Сајбер тероризам
Владините претставници и специјалистите кои се грижат за безбедноста на информатичката технологија,  од почетокот на 2001 година, имаат документирано значително зголемување на интернет проблемите и опслужувачките скенирања. Но, постои растечка загриженост меѓу федералните власти дека таквите наметнувања се дел од организирани напори од страна на сајбер терористи, странски разузнавачки служби, или други групи, за да ги мапираат потенцијалните безбедносни дупки во критичните системи. Сајбер терорист е некој кој заплашува или присолува влада или организација, за  да ги унапреди своите политички или општествени цели, преку започнување компјутерски засновани напад врз други компјутери, мрежи, и  информациите зачувани на нив.
Сајбер тероризам во целина, може да се дефинира како чин на тероризам извршен преку употреба на сајбер-просторот или компјутерски ресурси (Паркер 1983). Како таков, едноставна пропаганда на интернет, дека ќе има бомбашки напади за време на празниците може да се смета за сајбер тероризам. Исто така има и хакерски активности насочени кон поединци, семејства, организирани од групи во рамките на една мрежа, со тенденција да се предизвика страв меѓу луѓето, да се презентира моќ, да се соберат информации релевантни за уништување на животите на луѓето, да се реализираат грабежи, уцени и сл.
Сајбер изнудување е форма на сајбер тероризам во кое мрежно место, е-пошта опслужувач, или компјутерски систем е подложен на повторливи DDoS ( denial of service ) напади или други напади од страна на злонамерни хакери, кои бараат пари во замена за ветување дека ќе ги запрат нападите. Според Федералното биро за истраги ( FBI ), сајбер изнудувачите сè повеќе напаѓаат корпоративни мрежни места и мрежи, осакатувајќи ја нивната способност да работат и бараат исплати за да ја вратат нивната фуккционалност. Повеќе од 20 случаи се пријавуваат секој месец, a многу поминуваат непријавени, со цел да се задржи името на жртвата надвор од доменот. Сторителите обично користат дистрибуирани DoS напади ( distributed denial-of-service attack ).
Сајбер војна
Министерството за одбрана на САД (DoD) забележува дека сајбер-просторот добил интернационална важност поради неколку неодамнешни настани од гео-стратешко значење. Меѓу нив е нападот врз инфраструктурата на Естонија  од  2007 година, наводно од страна на руски хакери. "Во август 2008 година, Русија повторно наводно, извршила сајбер напади, овој пат во координирани и синхронизирани кинетички и не-кинетички кампањи против Грузија. Плашејќи се дека таквите напади може да станат норма во идните војни меѓу нациите, концептот на оперирање низ сајбер-просторот влијае врз и ќе биде присвоен од стана на воените команданти во иднина.
Документирани случаи
Едно од највисоко профилираните банкарски компјутерски злосторства се случило во 1970 година. Главниот пребројувач на експозитурата во Park Avenue на њујоркшката банка Union Dime Savings Bank, проневерил над 1.500.000 $ од стотици сметки.
Хакерска група наречена МнИ (Мајстори на Измама), наводно украле лозинки и технички податоци од телефонската компанија Pacific Bell, Nynex , од други телефонски компании, како и од неколку големи кредитни агенции и два големи универзитети. Предизвиканата штетата била огромна, една компанија, Southwestern Bell претрпела загуби од над 370.000 долари, сама.
Во 1983 година, деветнаесет годишниот студент на универзитетот во Лос Анџелес го искористил својот компјутер да провали во Меѓународниот оддел за одбрана на комуникации систем.
Помеѓу 1995 и 1998 година, енкриптираната услуга плати-за-да-гледаш т.н. SKY-TV, на сателитот на Newscorp беше пробиена неколкупати за време на тогашната технолошка трка за вооружување меѓу пан-европската хакерска група и Newscorp. Оригиналната мотивација на хакерите била повторно да се емитува серијата „Star Trek“ во Германија; нешто што Newscorp немале авторски права да го прикажуваат.
На 26 март 1999 година, црвот Мелиса зарази документ на компјутерот на жртвата, а потоа автоматски го препратил тој документ и примерок од вирусот преку е-пошта на други луѓе.
Во февруари 2000 година поединец под алијасот MafiaBoy почна серија на DDoS напади против високопрофилирани мрежни места вклучувајќи ги и Yahoo! , Amazon.com, Dell. Inc, E*TRADE , eBay , и CNN. Околу педесет компјутери на Универзитетот Стенфорд, а исто така и компјутери на Универзитетот во Калифорнија во Санта Барбара, биле меѓу оние зомби компјутери кои испраќале пингови во DDoS напади. На 3 август 2000 година, канадските федерални обвинители го обвинија MafiaBoy со 54 точки за нелегален пристап до компјутери, плус десет точки  од обвинението биле за злупотреба на податоци во неговите напади.
Руската бизнис мрежа (RBN) беше регистрирана како мрежно место во 2006 година. Првично, голем дел од нејзините активности биле легитимни. Но, очигледно основачите наскоро откриле дека повеќе било профитабилни да се биде домаќин на нелегални активности и почна да ги нуди своите услуги на криминалци. РБМ е опишана од страна на VeriSign како "најлошо од најлошото". Мрежата нуди вдомување услуги и пристап до интернет за сите видови на криминални и непристојни активности, со заработка до 150 $ милиони во една година. Таа специјализира а во некои случаи и монополизира личнакражба на идентитет за препродажба. Тоа е основоположник на MPack и на операторот Storm botnet.
Во август 2010 година меѓународната истрага за операцијата Delego, која е под покровителство на Одделот за домашна безбедност , го затвори меѓународниот педофилски прстен Dreamboard. На мрежното место имало околу 600 членови, и дистрибуирал до 123 терабајти на детска порнографија (приближно еднакви на 16.000 ДВД-а). До денес ова е едно најголемите американски гонења на меѓународен детски порнографски прстен; беа извршени 52 апсења ширум светот.
Борба против компјутерски злосторства
Компјутерот може да биде извор на докази. Дури и кога компјутерот не е директно користен за криминални цели, може да содржи информации вредни за детективите.
Бетмен почнува
Бетмен започнува — суперхерјоски акционен филм од 2005 година заснован на ликот Бетмен од стриповите од компанијата ДЦ (DC), во режија на Кристофер Нолан. Улогите ги толкуваат Кристијан Бејл како Бетмен заедно со Мајкл Кејн, Лијам Нисон, Кејти Холмс, Гери Одлман, Килијан Марфи, Морган Фримен, Кен Ветанабе, Том Вилкинсон и Рутгер Хауер. Филмот од ново ја започнува серијалот за Бетмен, раскажувајќи ја приказната за потеклото на ликот и започнува со првичниот страв на Брус Вејн од лилјаци, смртта на неговите родители, и неговиот пат кон станувањето Бетмен. Филмот црпи инспирација од класичните приказни од стриповите „Човекот кој паѓа (The Man Who Falls), Бетмен: Прва година (Batman: Year One), и Бетмен: Долгата ноќ на вештерките (Batman: The Long Halloween). По серијата неуспешни проекти за оживување на Бетмен на големите екрани по критичниот неуспех на филмот од 1997 година Бетмен и Робин (Batman & Robin), Нолан и Дејвид С. Гојер започнаа со работа на филмот во текот на почетокот на 2003 година и се стремеа кон помрачен и реален тон, со тоа што хуманоста и реализмот ќе бидат основа на филмот. Целта на сето тоа била публиката да се грижи за Бетмен и Брус Вејн. Филмот, кој главно бил сниман во Англија и Чикаго, се потпирал на традицинално каскадерство а компјутерски генерираната графика била минимално користена. За потребите на филмот биле создадени нов бетмобил (наречен Акробат) и повеќе мобилен Бет-костим. Бетмен започнува забележа критичен и комерцијален успех. Филмот ја имаше својата премиера на 15 јуни 2005 година, во САД и Канада во 3 858 театри. Во текот на првиот викенд на прикажување филмот отстварил профит од 48 милиони американски долари, за на крај да забележи заработка од вкупно 372 милиони американски долари во целиот свет. Филмот доби одобрувачка критика од околу 85 проценти од мрежната страница Rotten Tomatoes. Критичарите изјавија дека стравот бил честа тема во текот на филмот, и забележале дека за разлика од претходните филмови за Бетмен, овој филм имал помрачен тон. Овој филм бил почетокот на трилогијата за Бетмен на Нолан; продолжението со наслов Мрачниот витез ја имаше својата премиера во јули 2008 година и повторно ги врати заедно Нолан и Бејл, а уште едно продолжение со наслов ,,Мрачниот витез се издигнува” има закажана премиера за јули 2012 година.
Содржина
Назад во Готам, Фалконе и неговите приврзаници се прогласени како ментално неспособни за судење и се префрлени во болницата за душевно болни ,,Аркам” од страна на корумпираниот Д-р Џонатан Крејн, кој го користел Фалконе за внесување на опасни халуциногени дроги кои предизвикуваат психоза. Крејн го изложува Фалконе на отровот и става маска на својата глава, а со тоа го полудува Фалконе од страв бидејќи личи на „Страшило“. Додека го истражува Крејн, Бетмен е, исто така, изложен на дрогата и е спасен од страна на Алфред и го добива противотровот од Фокс. Рејчел оди во Аркам, каде Крејн открива дека тој истурал од отровот во водените резерви на Готам пред да ја искористи дрогата на нејзе. Бетмен ја спасува, а воедно го изложува Крејн на неговиот отров и го испрашува. Крејн открива дека отровот е безопасен во течна форма и е само опасен кога ќе биде вдишан. Бетмен ја вакцинира Рејчел со противотровот и í дава две ампули, една за наредникот Гордон а другата за масовно производство.
На неговата роденденска прослава во палатата Вејн, Брус се соочува со Дукард, кој открива дека тој всушност е Раз ал Гул. Брус глуми дека е пијан и се ослободува од гостите, останувајќи сам со Раз и неговите нинџи. Раз го открива својот план за да го уништи Готам: со тоа што го украл Микробрановиот емитер и соработката со Крејн, тие имале за намера да ги испарат отровните водени резерви на градот, создавајќи масовна хистерија и насилство. Лигата ја пали палатата а Брус е заглавен внатре, но е спасен од страна на Алфред. Како што Лигата започнува да го ослободува отровот, Бетмен ја спасува Рејчел од толпа луѓе кои се под дејство на отровот и го открива неговиот вистински идентитет пред нејзе. Тој му го доверува Бетмобилот на наредникот Гордон и продолжува да го гони Раз, кој го користи системот на возови на Готам за да го ослободи отровот низ целиот град. Бетмен се соочува со Раз на возот и бега токму пред Гордон да ги разнесе шините, оставајќи го Раз да умре во сударот.
Бетмен станува јавен херој, но во исто време тој ја губи Рејчел, која не може во исто време да ги сака Брус и Бетмен. Брус ги откупува мнозинството акции во ново формираната компанија Вејн ентерпрајзез, го отпушта Ерл и го сменува со Фокс. Џим Гордон е унапреден во поручник. Тој му го покажува на Бетмен новиот Бет-сигнал и му спомнува дека има нов маскиран криминалец кој остава карти со Џокери на местото на злосторот. Бетмен ветува дека ќе го истражи тоа и исчезнува во ноќта.
Во главните улоги
Останатите членови на глумечкиот тим се Рутгер Хауер во улогата на Вилијам Ерл, генерален директор на Вејн ентерпрајзез кој ја дава компанијата на продажба во периодот кога Брус Вејн е отсутен подолго време; Марк Бун Џуниор во улогата на корумпираниот партнер на Гордон, детективот Арнлод Флас; Кен Ветанабе во улогата на лажниот Раз ал Гул; Лери Холден во улогата на окружниот обвинител Карл Финч; Колин Мекфарлан во улогата на полицискиот комисар Гилијан Б. Лоуб; Лајнус Роаш и Сара Стјуарт во улогите на Томас и Марта Вејн, родителите на Брус; Ричард Брејк во улогата на Џо Чил, убиецот на родителите на Брус; Џерард Марфи во улогата на корумпираниот судија Фаден; Тим Бут во улогата на Виктор Заз; Раде Шербеџија во улогата на бездомник, кој е последната личност која го гледа Брус пред тој да замине од Готам, и првиот цивил кој го гледа Бетмен, и Ендру Плевин во улогата на униформиран полицаец. Глумците Џон Фу, Џои Анса, Спенсер Вајлдин, Дејв Легено, Кан Бонфилс, Родни Рајан, Дин Александроу, Џејмс Ембри, Емил Матиросијан, Марк Стрејнџ и Чуен Тсу се појавуваат во улогите на членови на Лигата на воини сенки.
Развивање
Во јануари 2003 година, студиото Warner Bros го најми режисерот на Мементо, Кристофер Нолан за да го режира неименуваниот филм за Бетмен, а Дејвид С. Гојер беше најмен за да го напише сценариото два месеци подоцна..Нолан започна со повторното измислување на филмската франшиза за Бетмен со тоа што се фокусирал на приказната за потеклото на ликот, која е приказна која претходно не била раскажана. Нолан изјавил дека хуманоста и реализмот ќе бидат основата за овој филм, и дека светот на Бетмен ќе биде навистина реален. Тој ќе биде препознатилв, модерно реален каде што се издигнуба една неверојатна херојска фигура. Гојер изјавил дека целта на сето тоа била публиката да се грижи за Бетмен и Брус Вејн..Нолан сметал дека претходните филмови повеќе се фокусирале на стилот отколку на драмата, а неговата инспирација бил филмот на Ричард Донер од 1978 година „Супермен“, бидејќи вниманието на филмот било насочено кон развивањето на главниот лик..Исто така, слично на Супермен, Нолан сакал многу позната глумечка екипа која ќе го поддржува главниот лик во Бетмен започнува и ќе му даде епско чувство и воедно кредибилитет на приказната. Почетната точка на инспирација на Нолан била „Бетмен:Човекот кој паѓа“, расказ од страна на Дени О’Нил и Дик Џордано која се фокусирала на патувањата на Брус низ светот. Почетната сцена во Бетмен започнува каде младиот Брус Вејн паѓа во бунар била адаптирана од „Човеќот кој паѓа“.Бетмен: Долгата ноќ на вештерките, бил напишана од Џеф Лоуб а нацртан од страна на Тим Сејл, имал големо влијание врз сценариото на Гојер, со тоа што Кармајн Фалкон бил еден многуте елементи кои биле преземени од „трезвениот и сериозен пристап“ на овој стрип..Сценаристите размислувале за тоа Харви Дент да биде дел од овој филм, но го смениле со новиот лик на Рејчел Дос кога тие сфатиле дека нема да можат да го „прикажат ликот како што заслужува“.Ликот на Харви Дент подоцна ќе биде толкуван од страна на Арон Екарт во продолжението на Бетмен започнува со наслов Мрачниот витез од 2008 година. Продолжението на стрипот Ноќ на вештерките, Бетмен: Мрачна победа, исто така, служел како инспирација .Гојер го искористил повеќе годишното отсуство на Брус Вејн опишано во Бетмен: Прва година како помош за поставување на настаните од филмот. .Како дополнување, наредникот Џејмс Гордон бил искористен врз основа на неговата илустрирана верзија од Прва година. Сценаристите од Бетмен започнува, исто така, го искористиле и заплетот од стрипот на Френк Милер односно Бетмен: Прва година, каде корумпираната полиција довела до потребата од Бетмен.. Честа идеја во стриповите е тоа дека Брус го гледал филмот „Зоро“ кога неговите родитела биле убиени. Нолан објаснил дека со игнорирањето на таа идеја - за која вели дека не се наоѓа во првите појавувувања на Бетмен - ја нагласува важноста на лилјаците за Брус и дека станувањето суперхерој е негова целосно оригинална идеја. Токму поради таа причина Нолан верува дека останатите ликови од стриповите ДЦ не постојат во светот на неговиот филм; бидејќи доколку би постоеле причините поради која Вејн станал Бетмен би била многу различна.
Снимање
Како и со сите негови филмови, Нолан одбил втора екипа со цел да да се одржи постојаноста на неговата визија.Снимањето започна во март 2004 година во Исланд кај ледникот Ватнајокул (како замена за локацијата во Бутан).Филмската екипа изгради село пред портите на храмот на Раз, како и пат кој води до изолираната област..Времето беше проблематично, со ветрови кои дуваат 75 милји на час, дождови и недостиг на снег. Еден кадар кој Воли Фистер планирал да го снима со кран, морал да биде снимен со рачна камера.. Трагајќи по инспирација од Супермен и останатите блокбастери од доцните 70-ти години и рани 80-ти, Нолан главно ги базирал своите продукции во Англија, односно во студиото Шепертон..За потребите на филмот беше изградена Бет-пештера со димензии од 76 метри должина, 37 метри ширина и 12 метри висина. Продукцискиот дизајнер Нејтан Кроули поставил 12 пумпи и со тоа создал водопад од 12, 000 галони вода и изградил карпи користејќи калапи од вистински пештери..Во јануари 2004 година, студиото Warner Bros. изнајми воздухопловен хангар во Кардингтон, Бедфордшајер за снимање на филмот во април 2004 година..Таму, населбата од филмот наречена Теснец (the Narrows) и темелите на шините ја исполнуваа сцената долга 270 метри.. Кулите Ментмор беа избрани од 20 други локации како место за имотот на Вејн, бидејќи белите подови им се допаѓале на Нолан и Кроули, а тие подови давале чувство како имотот да е споменик за родителите на Вејн..Зградата која била избрана да ја претставува болницата за душевно болни „Аркам“ беше Националниот институт за медицинско истражување во Мил хил, северозападен Лондон во Англија..Железницата Сент Панкрас и Водоводната станица Аби милс биле искористен за ентериерот на Аркам..Универзитетскиот колеџ Лондон бил искористен како судница..Некои од сцените, вклучително потерата со Бетмобилот, биле снимени во Чикаго на локации како што се Лоуер вакер драјв (Lower Wacker Drive) и 35 Ист викер (35 East Wacker)..Властите се согласиле да го подгинат мостот на Френклин стрит за потребите на една сцена кога пристапот кон Теснецот е затворен. Без оглед на мрачниот тон на филмот, Нолан сакал да направи филм кој е привлечен за луѓе од сите возрасти. „Очигледно не е за најмладите деца, мислам дека тоа што го направивме е премногу интензивно за нив, но секако не сакам да ги исклучам децата на возраст од 10 до 12 години, бидејќи како дете би обожавал да гледам филм како овој“. Токму поради тоа, филмот нема сцени со крв.
Дизајн
Нолан го употребил култниот филм оф 1982 година Истребувач (Blade Runner) како извор на инспирација за Бетмен започнува. Тој му го покажал Истребувач на кинематографот Воли Фистер и на уште двајца луѓе, со цел да им го прикаже однесување и стилот кои сакал да ги пренесе во неговиот филм. Нолан го опишал светот од неговиот филм како „интересна лекција за техниката на истражување и опишување на веродостоен универзум кој навидум нема граници“, лекција која тој ја употребил за продукцијата на Бетмен започнува.. Нолан работел заедно со продукцискиот дизајнер Нејтан Кроули со цел да го создадат изгледот на Готам сити. Кроули изградил модел на градот кој ја исполнил гаражата на Нолан..Кроули и Нолан го дизајнирале градот да изгледа како голема, модерна метропола која ќе ги отсликува различните периоди на архитектура низ кои поминал градот. Биле користени елементи од Њујорк, Чикаго и Токио; Токио бил користен поради неговите издигнати автопати и железници. Населбата Теснец била заснована врз гетата на сега веќе срушениот град Каулун во Хонгконг.
Бетмобил
Кроули го започнал процесот на дизајнирање на Акробатот со мешање на повеќе модели. Кроули го искористил предниот дел од моделот P-38 Lightning за да служи како шасија за моторот на Акробатот. Беа изградени шест модели на Акробатот со димензии од 1:12 во текот на четири месеци. По завршувањето на создавањето на моделите, тим од 30 луѓе, вклучувајќи го и Кроули и инженерите Крис Кулверт и Ени Смит, изрезебале модел со вистински димензии од еден голем блок стиропор во текот на два месеца.. Моделот од стиропор бил искористен да служи за создавање на челична „тест шасија“ која требала да издржи неколку стандарди: да има брзина од преку 160 километри на час, да развие брзина од 0 до 97 километри за 5 секунди, да поседува систем за управување кој може да изршува остри вртења на аглите од улиците, и да издржи само-пропелирано лансирање до 9 метри. При првиот скок тест, предниот дел на Акробатот се срушил и морал да биде повторно изграден. Основната конфигурација на новодизајниратниот Акробат вклучувал 8 литарски В8 мотор од Шевролет, осовина од камион, предни гуми од Hoosier (кои всушност се гуми за тркање во пустина), задни 4х4 гуми за кал од Interco и системот за амортизација од марката за тркачки камиони Baja. Дизајнерскиот и развојниот процес траел девет месеци и чинел неколку милиони долари..
Со комплетирањето на дизајнерскиот процес, биле изградени четири коли подготвени за улично тркање, со тоа што секоја кола имала 65 панели и чинела 250, 000 илјади американски долари за да се изгради. Две од четирите коли биле специјални верзии. Едната верзија била со крилјата, која имала хидраулика и крилја со цел детално да се прикажат кадрите кога возилот лета во воздух. Другата верзија била џет верзијата, каде вистинскиот мотор на млазен погон бил поставен на возилото, заедно со 6 боци со пропан. Видливоста внатре во возилото била лоша, па затоа монитори биле поврзани со камерите. Професионалните возачи најмени за Акробатот тренирале возење цели шест месеци пред да се качат во возилото и да возат низ Чикаго за потребите на филмот.. Ентериерот на Акробатот бил фиксно студио, а не вистински ентериер на возилото. Кабината на возилото била преголема со цел да ги собере камерите кои требале да го снимат ентериерот на Акробатот. Дополнително била изградена уште една минијатурна верзија на Акобатот со димензии 1:5. Овој минијатурен модел имал електричен мотор и имал за цел да го прикаже Акробатот како лета меѓу згради. Меѓутоа, вистинскиот Акробат бил употребен за сцената со водопадот.
Бет-костимот
Филмската екипа имала намера да создаде многу подвижен Бет-костим кои би му овозможил на тој што го носи да се движи лесно за да се бори и да клечи. Претходните верзии на Бет-костимот биле крути и специфично оневозможувале целосно движење на главата. Костимографот Линди Хеминг и нејзиниот тим работеле на костимот во работилницата за специјални ефекти наречена „Град на наметките“ (Cape Town), сигурносна локација во студиото Шепертон во Лондон. Основниот дизајн за костимот бил одело од неопрен, кој бил направен со прикачување на кремаста гума. Кристијан Бејл бил искористен за да се создаде целосен гипсен модел од неговото тело пред тој да започне со неговиот физички тренинг. Со цел да се избегнат грешките од скулптурирање со глина, бил искористен пластелин за да се израмни површината. Дополнително на тоа, тимот вриел различни мешавини од пена за да ја пронајдат мешавината која би била најфлексибилна, најлесна, најиздржлива и најцрна. Последниот процес претставувал проблем, бидејќи со тоа што ја правеле пената црна, воедно ја намалувале и нејзината издржливост... За наметката, режисерот Кристофер Нолан сакал да добие „движечка наметка... која дува во сите насоки токму како во стриповите“. Тимот на Хеминг ја создал наметката од нивната сопствена верзија на материјал за падобрани кој имал можност за електростатичко собирање, процес кој бил споделен со тимот од страна на Британското министерство за одбрана. Процесот бил употребен од страна на Лондонската полиција за да се минимизира можноста за откривање при користење на направи за ноќно гледање. Наметката била надополнета со маска која била дизајнирана од Нолан, Хеминг и надзорникот за ефектите на костимот Греам Чрчјард. Маската била создадена да биде доволна тенка за да овозможи движење но доволно дебела за да се избегне збрчкување кога Бејл ја врти својата глава во костимот. Чрчјард објаснил дека маската била создадена да прикаже „гневен човек“, па така неговиот карактер ќе биде откриен преку маската.
Специјални ефекти
За потребите на Бетмен започнува, Нолан претпочитал традиционално каскадество наспроти компјутерски генерираната графика..Макети биле користени за да се претстават населбата Теснец и храмот на Раз ал Гул..Сепак неколку кадри биле снимени со користење на компјутерски генерираната графика; односно графика составена од повеќе слики. Примери за тоа се небесниот свод на Готам, надворешните кадри од кулата Вејн, и некои од надворешните кадри од железницата..Последната сцена од железницата користела комбинација од вистинска кадри, макети и компјутерски генерирана графика. Лилјаците биле целосно дигитални (освен во кадри каде имало еден до два вистински лилјаци), бидејќи се донело одлука дека снимањето со користење на повеќе лилјаци би било проблематично. Мртви лилјаци биле скенирани со цел да се создадат дигитални модели. Локациите и сцените биле повторно создадени на комјутер со цел лилјаците кои летаат да не изгледаат површно кога ќе бидат вметнати во завршениот филм.
Тонски запис
Партитурата за Бетмен започнува била компонирана од страна на Ханс Цимер и Џејмс Њутон Хауард. Првично, Нолан го поканил Зимер да ја компонира музиката, а Зимер пак го замолил Нолан да го покани и Хаурд да се придружи во компонирањето, бидејќи тие планирале колаборација..Двата композитори соработувале на различни теми за „поделената личност“ на Брус Вејн и неговото алтерего Бетмен. Зимер и Хауард започнале со компонирање во Лос анџелес и се префрлиле во Лондон каде останале 12 недели завршувајќи го поголемиот дел од нивното компонирање..Зимер и Хауард барале инспирација за нивната партитура со тоа што ги посетувале сцените на филмот.. Зимер сакал да избегне музика која била присутна во претходните филмови за Бетмен, па затоа партитурата станала здружување на оркестрална и електронска музика. Оркестралната музика од 90 делови била развиена од членови на различни оркестари од Лондн, а Зимер одлучил да искористи повеќе од нормалниот број на чела. Зимер најмил машки сопрано со цел да се одрази музиката од сцените од филмот каде се користат трагичните сеќавања на родителите на Брус Вејн. „Тој пее прилично убава песна а потоа тој се заглавува, како да се смрзнал“, вели Зимер. Тој исто така, се обидел да му додаде и човечка димензија на Бетмен, чие однесување, типично би било оценето како „психотично“, преку музиката. Обата композитори соработувале и создале 2 часа и 20 минути филмска музика..Зимер ги компонирал акционите сцени, додека Хауард се фокусирал на драмата на филмот.
Црква „Св. Петка“ - Бигор Доленци
Света Петка (позната и како Света маченичка Параскева) — селска црква во кичевското село Бигор Доленци, Македонија.
Црквата се наоѓа над денешната местоположба на селото Бигор Доленци и околу нејзе се наоѓаат старите селски гробишта.
Местоположба
Црквата се наоѓа во близина на некогашното село Бигор Доленци и во нејзина близина извира извор. До црквата се стигнува по земјен пат во должина од околу 4 километри, кој започнува од селото Бигор Доленци.
Историја
Храмот бил подигнат во 1858 година и била обновена во 1999 година.
Според податоците, градителите на црквата биле од селото Малкоец.
Иконостас
Иконостасот бил изработен во 1865 година, а иконите на него се дело на познатиот Дичо Зограф, од кои некои до 2007 година биле непознати за јавноста.
Голема рација на Циганите
Големата рација на Циганите (Gran Redada de Gitanos), исто така позната и како општо затворање на Циганите (prisión general de gitanos), била рација организирана од шпанската монархија што довело до апсење на сите Цигани (Роми) во регионот и нивно затворање во работни логори. Рацијата била одобрена од шпанскиот крал Фернандо VI, била организирана од маркизот де ла Енсенада, и истовремено се одвивала низ цела Шпанија на 30 јули 1749 година.
Организација
Плановите за рацијата биле развивани во тајност. Меѓу првите што ги подготвиле плановите бил гувернерот на Советот на Кастилја, Гаспер Васкез Таблада, епископ од Овиедо.
Планот подразбирал испраќање трупи во градовите со цигански населби, секоја од нив носела запечатен пакет инструкции, кои командантите требало да ги отворат непосредно пред почетокот на рацијата во август. Циганските населби требало да бидат опколени, а сите возрасни работоспособни мажи биле депортирани на принудна работа во морнарицата или во одредени рудници, затвори или фабрики. Жените и децата биле принудени да работат на производство на облека. Премногу болните за да патуваат требало да останат во воен притвор сè додека не бидат доволно добри за да патуваат или додека да стигнат до „христијанска смрт“. Акцијата требало да биде финансирана од одземената стока и домовите на Циганите.
Рацијата се разликувала од град до град. Рацијата во Севиља, каде градските порти биле затворени од војската за да се спречи бегство, создала тревога кај пошироката јавност, која не знаела за ова. Дефиницијата за тоа кој е Циган се покажала како тешка во многу случаи и била склона на злоупотреба. На пример, Циганите во брак со не-Цигани честопати биле поштедени. На номадските Цигани, кои ги имало поретко, било тешко да им спорведат рација. На крајот, приведени биле речиси 9-12 илјади Цигани. Последните фази на транспорт и сместување на притворените се покажале помалку организирани.
Пресврт
Бидејќи започнале протести од различни заедници, наредбите биле постојано менувани за да се дозволи ослободување на некои Цигани, честопати создавајќи конфузија кај локалните воени команданти. Во 1763 година, кралот наредил да бидат ослободени оние Цигани кои сè уште биле на принудна работа, процес што траел речиси две години.
Епилог
Големата рација може да се смета за една од последните обиди на круната на Шпанија да ја исчисти земјата со голема преселба на цела етничка заедница.
Рајко Митиќ
Животопис
Митиќ започнал да игра фудбал на ливадите на белградската населба Кошутњак, а продолжил во истоимениот клуб, кој се натпреварувал во третата лига на Белград. Во летото 1938 година, станал член на младинската екипа на БСК, а две години подоцна дебитирал и за сениорскиот состав во пријателски натпревар против ФК „Земун“.
Црвена ѕвезда
Втората светска војна го забавила неговиот спортски развој, но во 1944 година, како борец на инженерската бригада на НОВ заедно со Предраг Ѓаиќ и Језеркиќ, продолжил да игра фудбал сè до основањето на Црвена Ѕвезда (4 март 1945) при што бил нејзиниот прв капитен. Оттогаш, тој настапувал за клубот во текот на 14 првенствени сезони, како еден од најдобрите играчи во историјата на Црвена Ѕвезда. Одиграл вкупно 572 натпревари (од кои 220 првенствени и 39 во Купот на Југославија) и постигнал 262 голови. Како капитен, Митиќ пет пати ги предводел „црвено-белите“ до освојување на тутула во Југославија: 1951, 1953, 1956, 1957 и 1959 година. На 21 декември 2014 година, управата на ФК Црвена Ѕвезда донела одлука за преименување на стадионот во Стадион „Рајко Митиќ“.
Репрезентација
Во текот на единаесетгодишното играње за СФРЈ, Митиќ најпрвин имал три настапи за младинската репрезентација (1940—1941), а потоа забележал 59 настапи за сениорската селекција. Дебитирал на првиот меѓудржавен натпревар по Втората светска војна, одигран на 9 мај 1946 година, против Чехословачка (2:0) во Прага. На овој натпревар, само Митиќ, Фране Матошиќ и Плеше биле предвоени репрезентативци, додека другите биле дебитанти. На оваа средба, Митиќ го постигнал првиот гол за репрезентацијата. До крајот на неговата репрезентативна кариера постигнал 32 гола, со што се наоѓа на петтото место на списокот на најдобрите стрелци во историјата на југословенската фудбалска репрезентација, по Бобек (38), Милан Галиќ (37), Благое Марјановиќ (36) и Саво Милошевиќ (35).
Г-20
Групата од дваесетте министри за финансии и гувернерите на Централната банка (позната  како  Г-20, исто така и како Г20 или Група на Дваесет) е група составена од  министрите за финансии и гувернерите на Централната банка од 20 економии: 19 држави, плус Европската унија (ЕУ). Оваа група исто така, се состанала трипати на ниво на шефови на влади и тоа во: Вашингтон, во ноември 2008 година, Лондон во април 2009 и Питсбург во септември 2009 година. Планирано е следната средба да се одржи во Торонто, во јули 2010 година.
Заедно, Г-20 економиите претставуваат 85% од глобалниот бруто-национален производ, 80% од светската трговија (вклучувајќи ја и трговијата во рамките на ЕУ) и две третини од светската популација.
Арена Али бин Хамад ел-Атија
Арена „Али бин Хамад ел-Атија“ (صالة علي بن حمد العطية) — спортска арена во Доха, Катар. Изградена е за Светкото ракометно првенство во 2015 г..
Г-20
По проширувањето на Г-20 на самитот во Вашингтон во 2008 година, на 25 септември 2009 година, водачите изјавиле дека групата ќе го преземе местото на Г8 како главен економски Совет на богатите народи.
Организација
Г-20 функционира без постојан секретаријат или персонал. Претседателсвото секоја година ротира помеѓу членовите и се избра од различни регионални групи на земјите. Претседателството е дел од тричлениот управен одбор на смени составен од минатите, сегашните и идните претседатели, познат како Тројка. Претседателот за време на својот мандат основа привремен Секретаријат кој ја координира работата на групата и ги организира нејзините состаноци. Улогата на Тројка е да обезбеди континуитет при работењето и управувањето со Г-20 во текот на годината.
Земји-членки и организации
Во 2009 година, Г-20 броеше 20 членки. Меѓу нив се и министрите за финансии и гувернерите на Централната банка од 19 држави:
Дваесеттиот член е Европската унија, која што е претставена од страна на претседателство на Советот и од Европската централна банка на смени. Покрај овие 20 членови, на состаноците на Г-20 учествуваат и следниве форуми и институции коишто се претставени од нивните главени извршни директори :
Членство
Членството на Г-20 се состои од:
Членство не се однесува само на 19-те најголеми национални економии во светот за која било година. Организацијата определува: Во форум како што е Г-20, од особена важност е бројот на земјите-членки да биде ограничен и фиксен, со цел да се обезбеди ефикасност и континуитетот во работењето. Не постојат формални критериуми за членство во Г-20 и нејзиниот состав не се променил од создавањето. Што се однесува до целите на Г-20, се смета дека од голема важност е да бидат вклучени земјите и регионите коишто се од системско значење за меѓународниот финансиски систем. Исто така главна улога игра и географската рамнотежа и застапеноста на населението.